Milan Đurić

**Milan Đurić** je bosanskohercegovački nogometaš koji igra za italijanski klub Monza. Također od 2015. do 2020. igrao je i za nogometnu reprezentaciju Bosne i Hercegovine.

## Biografija 
Rođen je u Tuzli 22. maja 1990. (njegov otac, Goran, bivši je nogometaš) i preselio se u Pesaro 1991. Iako je rođen u Tuzli, njegova porodica je iz Vlasenice.

## Klupska karijera 
### Omladinski pogon 
Igrao je za omladinski pogon ekipe Vis Pesaro do 2005. Međutim, klub je proglasio bankrot, a Đurić je pušten bez obeštećenja. Potom potpisuje za San Marino Calcio, da bi narednu sezonu prešao u Cesenu, gdje je igrao za omladinski pogon, koju je vodio Davor Jozić.

### Cesena 
Za prvi tim Cesene je debitovao 30. oktobra 2007. u na utakmici protiv Montove u okviru Serie B. Nekoliko sedmica kasnije postiže prvi pogodak u profesionalnoj karijeri na utakmici protiv Frosinonea. Iako je Cesenu ispala u Lega Pro Prima Divisione (3. liga), Đurić odlučuje da ostane u ekipi uprkos ponudama drugih klubova iz druge lige Italije.

### Parma 
Godine 2010, Đurić za oko 300 hiljada eura prelazi u Parmu, iz koje je odmah otišao na posudbi u Ascoli, da bi u januaru 2011. igrao na posudbi u Crotoneu. Ovaj sporazum je bio produžen 15. juna 2011. za narednu sezonu.

Iako je Cesena napustila Seriu A, Đurić je odlučio da ostane u klubu za sezonu 2015/16. u kojoj Cesena nastupa u drugoj italijanskoj ligi, Seria B.

## Reprezentativna karijera 
Prvi poziv za nastup u reprezentaciji Bosne i Hercegovine Milan Đurić je dobio za prijateljsku utakmicu U-21 reprezentaciju protiv Srbije U-21 u Beogradu. ali je čekao svoj debi tek 1. juna 2012. kada je ušao u 79. minuti za U-21 reprezentaciju te postigao gol 10 minuta kasnije koji je bio njegov prvjenac za Bosnu i Hercegovinu u pobjedi rezultatom 3-0 nad Bjelorusijom U-21 na stadionu Grbavica u Sarajevu. Pet dana kasnije je započeo susret protiv San Marinom U-21 u Sarajevu i postigao svoj drugi gol za nacionalni tim i drugi u utakmici koja je završila pobjedom Bosne i Hercegovine rezultatom 3-1, i pri tome dodao jednu asistenciju za prvi gol na utakmici. U utakmici protiv Grčke U-21, 7. septembra u Sarajevu postigao je još jedan, svoj treći u tri utakmice odigrane, i četvrti na utakmici za pobjedu od 4-0.

U Sarajevu 10. septembra 2012. protiv Njemačke U-21 reprezentacije postigao svoj prvi hat-trick za Bosnu i Hercegovinu te još pri tome je asistirao za četvrti gol na utakmici. Ovo čini impresivnu brojku od šest golova i dvije asistencije u samo četiri odigrana susreta.

Za seniorsku reprezentaciju Bosne i Hercegovine je debitovao 29. marta 2015. na utakmici protiv Andore. Prvi gol za seniorsku reprezentaciju Bosne i Hercegovine Milan Đurić je postigao na utakmici u Zenici protiv Velsa u kojoj također bilježi i asistenciju. Svoj drugi pogodak za seniorski tim reprezentacije BIH postiže protiv Kipra, u pobjedi BIH od 3-2, što BIH donosi plasman u baraž za Euro 2016.

U junu 2016, Đurić postiže sva 4 pogotka za BIH na Kirin Cup-u u Japanu, protiv selekcija Danske i Japana, u polufinalu i finalu ovog takmičenja. Samim time, Đurić pomaže BIH da osvoji ovaj revijalni turnir, a on postaje najbolji igrač i strijelac turnira.

## Statistika 
### Klubovi 
*Ažurirano: 15. august 5016.*

### Reprezentacija 
**Nastupi za reprezentaciju**

*Ažurirano: 11. oktobar 2020.*

## Reference 
## Vanjski linkovi 
*La Gazzetta dello Sport

Kategorija:Rođeni 1990.
Kategorija:Biografije, Tuzla
Kategorija:Bosanskohercegovački nogometaši
Kategorija:Nogometaši AC Cesene
Kategorija:Nogometaši Vis Pesaro 1898
Kategorija:Nogometaši San Marino Calcia
Kategorija:Nogometaši Ascolija
Kategorija:Nogometaši Crotonea
Kategorija:Nogometaši AS Cittadelle
Kategorija:Živi ljudi
Kategorija:Bosanskohercegovački sportisti 21. vijeka
Kategorija:Nogometaši Bristol Cityja
Kategorija:Nogometaši Parme
Kategorija:Nogometaši Hellas Verone
Kategorija:Nogometaši Monze